เรื่องร้องเรียน (ถนน,ร้องเรียน) วันที่ 2023-07-12 08:50:00 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028088

ขอให้แก้ไขปัญหาการก่อสร้างบ้านส่งเสียงดังรบกวนและฝุ่นละออง บริเวณบ้านเลขที่......ถนนรามอินทราซอย 63 รามอินทรากม.6 แขวงท่าแร้ง เขตบางเขน กรุงเทพมหานคร เนื่องจากผู้ร้องแจ้งว่าบ้านหลังดังกล่าวเริ่มก่อสร้างช่วงเดือน พฤษภาคม - ปัจจุบัน (วันที่ 11 กรกฎาคม 2566 ) ได้มีการทุบบ้านทาวน์เฮ้าส์และการขุดเจาะท่อลงไป 1 เมตร เพื่อที่จะทำการก่อสร้างใหม่ ซึ่งผู้ร้องได้มีการแจ้งไปยังสำนักงานเขตบางเขนว่า "เนื่องจากเป็นบ้านทาวน์เฮ้าส์เหตุใดจึงลงเสาเข็มได้และลงเป็นจำนวน 19 ต้น โดยบ้านของผู้ร้องจะได้รับผลกระทบและเกิดการพังทลายไหม" ทางสำนักงานเขตแจ้งว่า "ไม่สามารถลงเสาเข็มได้ ไม่อนุญาต" (ระบุตามผู้ร้องแจ้ง) ทางสำนักเขตบางเขนจึงได้ไปบอกกล่าวแก่บ้านที่ทำการก่อสร้าง แต่ทางบ้านดังกล่าวก็ยังทำการลงเสาเข็มเหมือนเดิมและให้ทางวิศวะกรมาแจ้งกับผู้ร้องว่า" ไม่เป็นไรไม่มีผลกระทบ" ผู้ร้องจึงได้สร้างหนังสือสัญญาหากการก่อสร้างกระทบจนทำให้บ้านของผู้ร้องเสียหาย ทางบ้านที่ก่อสร้างดังกล่าวต้องรับผิดชอบ แต่ทางบ้านหลังดังกล่าวก็ไม่ยอมเซ็นสัญญา ผู้ร้องได้ไปแจ้งทางเทศบาล ซึ่งทางเทศบาลแจ้งว่า"ไม่สามารถไปบังคับบ้านหลังดังกล่าวได้ เพราะเป็นสิทธิของทางนั้น" (ระบุตามผู้ร้องแจ้ง) ทำให้ผู้ร้องและประชาชนบริเวณใกล้เคียงได้รับผลกระทบอย่างมากจากเสียงการก่อสร้างและขุดเจาะ ฝุ่นละอองจากการก่อสร้าง และเสียงดังกล่าวรบกวนผู้ร้องทั้งวันทั้งคืน (ระบุตามผู้ร้องแจ้ง) ผู้ร้องจึงโทรไปแจ้งทางตำรวจแต่ทางตำรวจบอกให้ผู้ร้องแจ้งทางเทศบาลบางเขน ซึ่งผู้ร้องจึงโทรไปที่เทศบาลแต่ไม่มีใครรับสาย ผู้ร้องได้ปรึกษากับทางวิศวะกรแห่งประเทศไทย ได้ให้คำปรึกษากับผู้ร้องว่า"การลงเสาเข็มดีต่อบ้านที่ก่อสร้างแต่ไม่ได้ดีกับบ้านที่อยู่ใกล้บริเวณ เนื่องจากบริเวณดังกล่าวเป็นบ้านทาวน์เฮ้าส์ ไม่ใช่บ้านเดี่ยวที่สามารถลงเสาเข็มได้" ผู้ร้องได้รับความเดือดร้อนเป็นอย่างมากจากการก่อสร้างของบ้านดังกล่าวจึงอยากให้หน่วยที่เกี่ยวข้องเข้าไปแก้ไขปัญหาดังกล่าวโดยเร็ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata